Document ID: /roh_data/filtered/fineweb-2-filterrobots_roh.jsonl.gz/357

Reservas d'energia vinavant bassas - dentant betg pli precaras
- Mardi, 23.2.2016, 8:22
La situaziun d'energia en la rait svizra ch'è dapi il december passà precara sa revegn plaunet.
Grazia a diversas mesiras tecnicas sco era mesiras orientadas al martgà saja la situaziun sa meglierada, quai communitgescha Swissgrid, la societad svizra per la rait d'energia.
Las temperaturas miaivlas han effectuà ina reducziun dal consum d'energia general ed uschia gì in'influenza positiva. Ils lais da fermada èn ussa puspè emplenis per in terz. Uschia saja cuntanschì il minimum e plaunet s'avischina la quantitad da l'aua er a la media da plirs onns.
RR novitads 08:00